PÉNZESZKÖZ ÁTADÁSI SZERZŐDÉS - tervezet

amely létrejött

**Budaörs Város Önkormányzata**

székhely: 2040 Budaörs, Szabadság út 134.

adószám: 15730105-2-13

statisztikai szám: 15730105-8411-321-13.

bankszámla szám: 11784009-15390053

képviseli: Wittinghoff Tamás polgármester

(továbbiakban: Budaörs Város Önkormányzata) és

**……………………. ..**

székhely:

adószám:

cégjegyzék szám:

bankszámla szám:

képviseli:

(továbbiakban: Ingatlan tulajdonos)

között az alábbi feltételek szerint.

**Előzmények**

Az Ingatlan tulajdonos az épület állományával folyamatosan fejleszti Budaörs belterület, 10353 helyrajzi számú ingatlanát. Az ingatlanra települő új kereskedelmi egységek számának emelkedése következményeként a gyalogosforgalom növekedése várható. Felek közös szándéka szerint a gyalogosforgalom kezelése érdekében Ingatlan tulajdonos jelenleg előkészítés alatt álló szerződés keretében átad Budaörs Város Önkormányzata részére Budaörs belterület, 10353 helyrajzi számú ingatlanából 67 nm-t járdaépítés céljára.

1. **A pénzeszköz átadási szerződés tárgya**
   1. Felek megállapodnak abban, hogy – többek között az Ingatlan tulajdonos által megvalósítani tervezett ingatlanfejlesztéshez kapcsolódó várható gyalogosforgalom növekedésre tekintettel – a forgalomszervezés hatékonyságának elősegítése érdekében Budaörs belterület, 10354 helyrajzi számú ingatlanon 2 m szélességben a Budaörs belterület, 10352/1 helyrajzi számon nyilvántartott közút mellett a Budaörs belterület, 10353 helyrajzi számú közúti csatlakozásáig járda (továbbiakban: Járda) megépítését kölcsönösen támogatják.
   2. Ingatlan tulajdonos kötelezi magát, hogy **2 millió Ft, azaz kettőmillió forint** összeget (továbbiakban: Hozzájárulás) biztosít a Járda megvalósításához.
   3. Felek megállapodnak abban, hogy Ingatlan tulajdonos a Hozzájárulást jelen szerződés alapján vissza nem térítendő felhalmozási célú pénzeszközátadásként teljesíti Budaörs Város Önkormányzata részére.
   4. Ingatlan tulajdonos a Hozzájárulás összegét átutalással teljesíti a jelen szerződés aláírását és az aláírt szerződések példányainak kézhezvételét követő 10 napon belül, Budaörs Város Önkormányzata fejlécben megjelölt számú bankszámlájára.
2. **Ingatlan tulajdonos kötelezettségvállalása**

2.1. Ingatlan tulajdonos vállalja, hogy Budaörs Város Önkormányzata részére az 1. pont szerinti Hozzájárulást teljesíti.

1. **Budaörs Város Önkormányzatának kötelezettségvállalása**

Budaörs Város Önkormányzata vállalja, hogy

* 1. az 1. pont szerinti Hozzájárulást befogadja, és azt az 1. pont szerinti Járda megvalósításához használja fel.
  2. a Járdát 2018. december 31. napjáig megépítteti.
  3. amennyiben a Járda kivitelezése bármely okból 2018. december 31. napjáig részben vagy egészben nem valósul meg, Felek a szerződésben megjelölt megvalósítási határidőt a késedelemre okot adó körülmény tudomásukra jutásától számított 30 napon belül közös megegyezéssel módosítják.
  4. A Járda kivitelezés meghiúsulása esetén – amennyiben Felek a szerződésben megjelölt határidőt nem módosították – Ingatlan tulajdonos által rendelkezésre bocsátott Hozzájárulást a meghiúsulás okának tudomására jutásától számított 30 napon belül Budaörs Város Önkormányzata egy összegben visszautalja Ingatlan tulajdonos részére, a fejlécben megjelölt bankszámlájára.

1. **Egyéb rendelkezések**
   1. Felek egybehangzóan kijelentik, hogy jelen szerződésből eredő vitás kérdéseiket elsődlegesen egymás között, tárgyalásos úton, konszenzusos módon kívánják rendezni. A bírói út igénybevételével kizárólag akkor élnek, ha az előzetes egyeztetés nem vezetett eredményre.
   2. Kapcsolattartók:

Budaörs Város Önkormányzat részéről:

Név: jognyilatkozat tételre a Műszaki Ügyosztály vezetője jogosult, egyebekben kapcsolattartó ………..

Email:

Cím:

Telefon, fax:

Ingatlan tulajdonos részéről kapcsolattartó:

Név:

Cím:

Telefon:

Email:

* 1. Felek jelen szerződéses viszonyukban a rendes felmondás lehetőségét kizárják.
  2. Felek a jelen szerződés céljainak elérése érdekében a jóhiszemű joggyakorlás követelményeit betartva, az adott helyzetben elvárható magatartás gyakorlása mellett szorosan és egymást támogatva együttműködnek.
  3. Jelen szerződéshez Budaörs Város Önkormányzatának Képviselő-testülete ………….. számú határozatával járult hozzá. Ingatlan tulajdonos kijelenti, hogy jelen szerződés aláírásához szükséges felhatalmazással rendelkezik.
  4. A jelen szerződésben nem szabályozott kérdésekben a Ptk. és egyéb vonatkozó jogszabályok rendelkezéseit kell alkalmazni, a szerződés esetleges módosításai csak írásban érvényesek.
  5. Felek a jelen szerződést elolvasták, közösen értelmezték, s mint akaratukkal és jognyilatkozataikkal mindenben megegyezőt, aláírásra jogosult képviselőjük útján jóváhagyólag aláírták.
  6. Jelen szerződés annak aláírása napján lép hatályba.
  7. Jelen szerződés 3 oldalon, 4 eredeti példányban jött létre, amelyből feleket 2-2 példány illeti meg.

Az okirat kelte: Budaörs, 2018.

Budaörs, 2018. ……………… Budapest, 2018. ……………….

**…………………………………… ……………………………………**

# BUDARÖS VÁROS ÖNKORMÁNYZATA Ingatlan tulajdonos

# 

képviseli: Wittinghoff Tamás képviseli:

polgármester

Pénzügyi ellenjegyező: